Title: Reunaehdot, lainsäädäntö ja viranomaisvaatimukset
Course: Digivisio - Arviointi

Reunaehdot, lainsäädäntö ja viranomaisvaatimukset

Arviointiin liittyviä lakeja, asetuksia ja määräyksiä

Arviointia määrittelevät useat lait, asetukset ja määräykset, mm. laki viranomasten toiminnan julkisuudesta, henkilötietolaki, tietosuojalaki sekä yliopisto- ja ammattikorkeakoululaki. Korkeakoulut laativat arviointisäännön (tai muun vastaavan virallisen dokumentin), jossa määritellään mm. opintosuoritusten arvioinnin perusteet. Korkeakoulujen arviointisäännöt perustuvat annettuihin lakeihin ja määräyksiin. Jokaisen opetustehtävissä ja opetuksen kehittämiseen liittyvissä tehtävissä olevan henkilön tulee tuntea ja noudattaa oman korkeakoulunsa opintoasioita koskevia määräyksiä, kuten arviointisääntöä.

Myös opiskelijoiden on syytä lukea oppilaitoksen arviointisääntö, koska sieltä löytyy arviointiin liittyvät keskeisimmät opiskelijan oikeudet.

Arviointiin liittyviä julkisuusohjeita

Korkeakoulujen asiakirjat ovat julkisia, jollei laissa toisin määrätä.  Mitään korkeakoulun asiakirjaa ei voi määrätä salaiseksi,  jos sen sisältöä ei ole laissa säädetty salassa pidettäväksi.  Laki viranomaisten toiminnan julkisuudesta 24 § (JulkL24.1§) säädetään salassa pidettävistä asiakirjoista.

Arviointiin sovellettavia lakeja ja määräyksiä

Näiden linkkien kautta voit halutessasi tutustua lähemmin arviointiin sovellettaviin lakeihin ja määräyksiin:

- Yliopistolaki, opintosuoritusten arviointi ja opintojen hyväksilukeminen 44 §.
- Ammattikorkeakoululaki, opintosuoritusten arviointi ja opintojen hyväksilukeminen  37 §.
- Hallintolaki (434/2003).
- Henkilötietolaki 523/1999.
- Laki viranomaisten toiminnan julkisuudesta.
- Tietosuojalaki (1050/2018) täsmentää EU:n yleistä tietosuoja-asetusta (GDPR).

Arviointi perustuu opetussuunnitelmassa ilmoitettuihin osaamistavoitteisiin ja arviointiperusteisiin. Arviointiperusteita voidaan tarkentaa toteutuksittain.

Saavutettavuuteen liittyviin lakeihin ja määräyksiin voit tutustua lähemmin näiden linkkien kautta:

- Laki digitaalisten palveluiden tarjoamisesta (Suomen laki)
- EU:n saavutettavuusdirektiivi (Suomen saavutettavuuslainsäädännön pohjana on tämä direktiivi)
- OKM:n ohjauksessa toimiva saavutettavan julkaisemisen ja kirjallisuuden asiantuntijakeskus Celia on julkaissut saavutettavasti.fi -sivuston,  mikä on suunnattu julkisen sektorin viestijöille ja muille, jotka tekevät tai suunnittelevat verkkopalvelujen sisältöjä.