Title: Vertaispalaute ja -arviointi
Course: Digivisio - Arviointi

Vertaispalaute ja -arviointi

Opiskelijat kaipaavat opettajalta palautetta omasta oppimisestaan. Vertaispalautteen avulla opiskelija saa vertaisiltaan jopa enemmän palautetta, koska opettajalla ei siihen välttämättä ole yhtä paljon aikaa. Vertaispalautteen antajalla on yleensä myös enemmän aikaa perehtyä vertaisoppijan tehtävään perehtymiseen kuin opettajalla. Tämä ei kuitenkaan tarkoita, että opiskelijalla olisi parempi ymmärrys aiheesta kuin opettajalla.

Vertaispalautteen tarkoitus ei ole korvata opettajan antamaa palautetta, vaan se liittyy opiskeltavan aiheen oppimiseen. Tärkeää on osata antaa ja ottaa vastaan palautetta.

Opettajan tulee suunnitella ja toteuttaa vertaisarviointi hyvin, jotta sillä saavutetaan haluttu tavoite. Opiskelijoille tulee tarjota tarkat ohjeet siitä, mitä heidän on tarkoitus arvioida ja miksi, sekä mitä ei arvioida.

Opiskelijalla tulee olla kyky kriittiseen ajatteluun, tietojen analysointiin, ongelmien ratkaisuun sekä yhteistoimintaan. Näiden taitojen kehittymistä voimme tukea laadukkaan ja asianmukaisen arvioinnin keinoin. Arviointikulttuurin muutos oppimisen mittaamisesta oppimista kehittävään ja tukevaan kulttuuriin on arviointitutkijoiden mukaan huomioitava.

Arvioinnin keinoin on tarkoitus aktivoida oppijaa olemaan aktiivinen toimija. Tällöin opettajajohtoinen opetus jää vähemmälle. Arvioinnin ei tule vain testata opiskelijoiden oppimista, mutta myös tukea oppimista ja oppimisen valmiuksia.

Vertaispalautteen ja -arvioinnin ohjeet

Vertaispalautteen/arvioinnin antamisen opettajan tulee huolellisesti valmistella ohjeet vertaispalautteen antamiseen. Ohjeet voisivat olla esimerkiksi

  1. Lue vertaisarvioinnin ohjeet huolellisesti. Varmista, että ymmärrät mitä sinulta vertaisarvioijana odotetaan.

  2. Lue tarkkaan se työ, joka sinun tulee vertaisarvioida. tarvittaessa lue se useamman kerran.

  3. Perehdy vertaisarvioinnin kriteereihin huolellisesti, jotta tiedät millä perustein arviointi/palaute tehdään. Huomaa myös, mitä ei arvioida.

  4. Ole rehellinen ja oikeudenmukainen palautteen antamisessa. Älä yritä miellyttää tai loukata toista palautteellasi.

  5. Perustele palautteesi/arviointisi. Kerro millä perustein olet päätynyt siihen palautteeseen/arvioon, jonka annat.

  6. Anna kehittävää palautetta, jolla kerrot vinkkejä palautteen saaja työtään voisi kehittää.

  7. Muista kohteliaisuus palauteen antamisessa. Hyvät käytöstavat auttavat yhteisissä opinnoissa myös jatkossa.

  8. Noudata opettajan antamia aikarajoja vertaispalautteen antamisessa.

Vertaispalautteen antamisesta oppii myös palautteen antaja.

Joissain tapauksissa vertaispalautteen käyttäminen ei ole suositeltavaa:

  - Jos opiskelijoille ei ole riittävästi substanssiosaamista arvioitavasta aiheesta, asianmukaisen palautteen antaminen ei ole välttämättä mahdollista.

  - Opiskelijaryhmässä on henkilökohtaisia ristiriitoja, joiden vuoksi asianmukaisen palautteen antaminen ei ole välttämättä mahdollista.

  - Jos aiheena on jokin arkaluontoinen tai henkilökohtainen asia.

  - Jos vertaisarvioinnin toteuttamista ei ole huolellisesti suunniteltu ja toteutettu, koska silloin ei todennäköisesti saavuteta sille asetettuja tavoitteita.